cy es es en es cy cy ca en cy nl en cy su cy en fr es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy en cy cy pl cy fr cy cy en en cy cy en en cy nl cy la es cy nb cy en cy ru cy su cy ceb cy cy ca en cy nl en cy su cy su cy es es en es
Tîm Peldroed Caerdydd ar eu gorau glas | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Ys dywed Max Boyce – Ro’n i yno!! Pwy fyse’n meddwl y bydde’r Adar Gleision yn curo un o gewri’r  Uwch Gynghrair – a hynny yn eu gêm gartref gynta’r tymor!
Os gafodd breuddwydion selogion Parc Ninian i esgyn i’r Uwch Adran eu gwireddu y tymor dwethaf, roedd buddugoliaeth haeddiannol Caerdydd dros Manchester City ddydd Sul, yn hala’r ffans i gredu eu bod nhw wedi esgyn i’r nefoedd!
I fod yn onest o’n i, a llawer o ffans o’n i’n sgwrsio gyda yn y bar cyn y gêm, yn credu taw cweir fydde’n ni’n cael oddi wrth dîm oedd wedi gwario bron i £100m yr haf yma ar gryfhau sgwad oedd eisioes yn llawn o sêr fel Ya Ya Toure, David Silva a  Edin Dzeko. Ond ar hanner amser gyda’r sgôr yn ddim yr un, roedd na lygedyn o obaith. Roedd Manceinion yn bihafio fel tîm oedd yn credu eu bod nhw’n haeddu ennill. Ond roedd chwaraewyr Caerdydd ar dan, fel eu crysau tanllyd coch, ac yn dilyn cyfarwyddiadau Malky Mackay i’r dim.
Peter Whittingham ar fin ennill cic gornel
Er i Fanceinion sgorio’n gynnar yn yr ail hanner gyda gôl wych gan Dzeko, roedd na rhywbeth yn chwarae’r Adar Gleision oedd yn awgrymu nad oedden nhw’n barod i ildio mor gyflym. Ac roedd y ffans yn credu hefyd. Mor gynted a ddechreuodd y chwarae ar ol gôl Dzeko, dechreuodd y dorf ganu. Roedd  amddiffynwyr Man City yn eitha sigledig, ac ar yr awr gwelon ni symudiad arbennig  gyda Bo-Kyung Kim yn gwibio heibio Gael Clichy ac yn cicio’r bêl yn isel tuag at Campbell ‘nath  saethu ac fe fanteisiodd Gunnarsson ar arbediad tila Joe Hart drwy ergydio’r bêl dros y llinell.
Roedd Hart unwaith eto ar fai pan nath Whittingham gyrlio cic gornel at y gôl. Methodd Hart gael gafael ar y bêl a cododd Frazier Campbell i benio’r bêl i’r rhwyd. Erbyn hyn roedd y Stadiwm ar dân. Fe drodd y ffans eu cefnau at y maes chwarae- ac efylychu ffans Man City wrth ddawnsio ‘r Poznan! Er i David Silva a Samir Nasri ymosod, roedd Steven Caulker a Turner yno i wrthsefyll. Ar yr asgell chwith fe enillodd Whittingham gornel, ac roedd ar fin cymryd y gic, pan newidiodd ei feddwl a gadael i Don Cowie oedd wedi eilyddio Craig Bellamy, ergydio tua’r gôl. Dihangodd Campell o afael Pablo Zabaleta a Garcia, a phenio ‘r bêl i ganol y gôl.
Ail gôl Frazier Campbell
Ar ddiwedd 90 munud roedd Caerdydd ar y blaen o dair i un!!! Methu credu! Roedd yr haul yn gwenu a gwên ar wyneb pawb ond cefnogwyr Manceinion. Dechreuodd pawb floeddio yn erbyn dyfarniad y pedwaredd swyddog, Lee Mason, fod chwe munud o amser ychwanegol i’w chwarae. Ewinedd? Roedd rhain i gyd wedi’i cnoi i’r byw!
Pan amneidiodd Negredo i benio gôl o groesiad David Silva, roedd cefnogwyr Caerdydd i gyd yn erfyn yn daer ar Lee Probert, y reffarî, i  chwythu’r chwiban olaf. A dyna fuodd—- Tair gôl i Ddwy. Fe weda i hwnna eto. TAIR GÔL I DDWY!!!.  Ac ro’n i yno!
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.